Pekin KXDRni “bostirish” uchun AQShdan 100 kun vaqt so‘radi

Xitoy Xalq Respublikasi raisi Si Szinpin o‘zining AQShga tashrifi chog‘ida prezident Donald Trampdan 100 kun davomida KXDRga qarshi qat’iy choralar ko‘rmaslikni so‘radi, deb yozadi “Gazeta.ru”.

Ta’kidlanishicha, shu 100 kun ichida XXR Shimoliy Koreya tajovuzkor siyosatini yumshatish uchun o‘zining Pxenyanga bosim o‘tkazish vositalaridan foydalanishi kerak.
Tramp Pekin ko‘rsatilgan muddatda qat’iy chora-tadbirlarni qo‘llamasa, KXDR bilan hamkorlik qiluvchi Xitoy kompaniyalariga qarshi sanksiyalar kiritishga va’da berdi.
100 kunlik muddat iyul oyida tugaydi, xuddi shu paytda Germaniyada G20 sammiti bo‘lib o‘tadi, uning doirasida Si Szinpin va Trampning yangi uchrashuvi o‘tkazilishi mumkin.